ช่วยสรุปเรื่อง "ดอกเบี้ยใกล้พีค ลงทุนตราสารหนี้แบบไหนดี" ให้หน่อยค่ะ
ควรลงทุนตราสารหนี้แบบไหน บริษัทหลักทรัพย์จัดการกองทุน กสิกรไทย มีมุมมองต่อตราสารหนี้ไทยว่า ระดับอัตราดอกเบี้ยนโยบายสูงสุด (Terminal Rate) จะอยู่ที่ 2.00% หรืออย่างมากก็ปรับขึ้นอีก 0.25% ไปอยู่ที่ 2.25% ทั้งนี้ ตลาดตราสารหนี้ไทยปัจจุบันค่อนข้างสะท้อนการปรับขึ้นอัตราดอกเบี้ยนโยบายไปที่ระดับประมาณ 2.25%-2.50% แล้ว ดังนั้น การขึ้นดอกเบี้ยในระยะถัดไปจะส่งผลกระทบต่อตลาดอย่างจำกัด สำหรับตราสารหนี้ต่างประเทศ บริษัทหลักทรัพย์จัดการกองทุน กสิกรไทย มีมุมมองว่า ตราสารหนี้ต่างประเทศยังเป็นทางเลือกในการลงทุนที่น่าสนใจ เพราะช่วยกระจายความเสี่ยงในภาวะที่เศรษฐกิจมีความไม่แน่นอนสูง แนะนำลงทุนตราสารหนี้ระยะยาวขึ้นได้ เพราะนอกจากจะได้รับผลตอบแทนที่สูงขึ้นจากระยะเวลาลงทุนแล้ว ยังมีโอกาสจากอัตราดอกเบี้ยนโยบายของธนาคารกลางสหรัฐฯ ยุโรป และไทย ที่อยู่ในระดับทรงตัวและอาจจะปรับตัวลดลง ทำให้ตราสารหนี้ระยะยาวได้ประโยชน์เพิ่มขึ้น โดยมีทางเลือกในการลงทุนดังนี้ 1. หุ้นกู้ หุ้นกู้ที่เสนอขายปัจจุบันให้ดอกเบี้ยสูงกว่าหุ้นกู้ที่เสนอขายในปีที่แล้ว และหากพิจารณาหุ้นกู้บริษัทเดียวกันในรุ่นอายุที่แตกต่างกันจะเห็นว่า หุ้นกู้รุ่นอายุมากกว่าจะให้ดอกเบี้ยที่สูงกว่า เช่น หุ้นกู้ NPS ซึ่งเป็นหุ้นกู้ของบริษัท เนชั่นแนล เพาเวอร์ ซัพพลาย จำกัด (มหาชน) อันดับความน่าเชื่อถือของผู้ออกหุ้นกู้/หุ้นกู้ BBB+ รุ่นอายุ 5 ปี ให้ดอกเบี้ย 4.60% ต่อปี เทียบกับ รุ่นอายุ 7 ปี ให้ดอกเบี้ย 5.25% ต่อปี ทั้งนี้ แนะนำลงทุนในหุ้นกู้ที่มีอันดับความน่าเชื่อถือตั้งแต่ BBB- ขึ้นไป ซึ่งเป็นระดับที่น่าลงทุน 2. กองทุนรวมตราสารหนี้ แนะนำลงทุนกองทุนรวมตราสารหนี้ระยะกลาง-ยาว โดยกองทุนรวมตราสารหนี้ที่แนะนำในช่วงนี้ ได้แก่ • กองทุน K-PLAN1 เป็นกองทุนตราสารหนี้ระยะกลาง เน้นลงทุนในตราสารหนี้ไทยคุณภาพดี ทั้งพันธบัตรรัฐบาล พันธบัตรธนาคารแห่งประเทศไทย เงินฝาก และหุ้นกู้เอกชน โดยอันดับความน่าเชื่อถือของตราสารอยู่ในระดับที่น่าลงทุน แนะนำถือลงทุนอย่างน้อย 9-12 เดือน • กองทุน K-FIXEDPLUS-A เป็นกองทุนตราสารหนี้ระยะยาว เน้นลงทุนในตราสารหนี้ไทยคุณภาพดี ทั้งพันธบัตรรัฐบาล พันธบัตรธนาคารแห่งประเทศไทย หุ้นกู้เอกชน และอาจมีการกระจายลงทุนบางส่วนในเงินฝากหรือตราสารหนี้ต่างประเทศที่มีความมั่นคงสูง โดยอันดับความน่าเชื่อถือของตราสารอยู่ในระดับที่น่าลงทุนแนะนำถือลงทุนอย่างน้อย 1 ปี • กองทุน K-GB-C(A) เป็นกองทุนตราสารหนี้ระยะยาว เน้นลงทุนในตราสารหนี้ทั่วโลก โดยลงทุนในหน่วยลงทุนของกองทุน JPMorgan Funds – Aggregate Bond Fund, Class JPM Aggregate Bond I (acc) – USD แนะนำถือลงทุนอย่างน้อย 3 ปี  • กองทุน K-GDBOND-A(A) เป็นกองทุนตราสารหนี้ระยะยาว เน้นลงทุนในตราสารหนี้ทั่วโลก โดยลงทุนในหน่วยลงทุนของกองทุน Nomura Funds Ireland – Global Dynamic Bond Fund, Class I USD แนะนำถือลงทุนอย่างน้อย 3 ปี
บริษัทหลักทรัพย์จัดการกองทุนกสิกรไทย มีมุมมองต่อตราสารหนี้ไทยว่า ระดับอัตราดอกเบี้ยนโยบายสูงสุดอยู่ที่ 2.00% ซึ่งปัจจุบันค่อนข้างสะท้อนในการปรับขึ้นอัตราดอกเบี้ยนโยบายไปที่ระดับประมาณ 2.25%-2.50% และส่งผลกระทบต่อตลาดอย่างจำกัด ส่วนตราสารหนี้ต่างประเทศมีมุมมองว่า ยังเป็นทางเลือกในการลงทุนที่น่าสนใจ เพราะช่วยกระจายความเสี่ยงในภาวะที่เศรษฐกิจมีความไม่แน่นอน โดยมีทางเลือกการลงทุนดังนี้
1. หุ้นกู้ที่เสนอขายปัจจุบันให้ดอกเบี้ยสูงกว่าหุ้นกู้ที่เสนอขายในปีที่แล้ว และหากพิจารณาหุ้นกู้บริษัทเดียวกันในรุ่นอายุที่ต่างกันพบว่า หุ้นกู้รุ่นอายุมากกว่าจะให้ดอกเบี้ยสูงกว่า
2. กองทุนรวมตราสารหนี้ มีกองทุนที่แนะนำ ได้แก่
2.1. กองทุน K-PLAN1 เป็นกองทุนตราสารหนี้ระยะกลาง เน้นลงทุนในตราสารหนี้ไทยคุณภาพดี อันดับความน่าเชื่อถืออยู่ในระดับที่น่าลงทุน แนะนำถือลงทุนอย่างน้อย 9-12 เดือน 
2.2. กองทุน K-FIXEDPLUS-A เป็นกองทุนตราสารหนี้ระยะยาว เน้นลงทุนในตราสารหนี้ไทยคุณภาพดี และอาจกระจายลงทุนบางส่วนในตราสารหนี้ต่างประเทศที่มีความมั่นคงสูง อันดับความน่าเชื่อถืออยู่ในระดับที่น่าลงทุน แนะนำถือลงทุนอย่างน้อย 1 ปี 
2.3. กองทุน K-GB-C(A) เป็นกองทุนตราสารหนี้ระยะยาว เน้นลงทุนในตราสารหนี้ทั่วโลก แนะนำถือลงทุนอย่างน้อย 3 ปี   
2.4. กองทุน K-GDBOND-A(A) เป็นกองทุนตราสารหนี้ระยะยาว เน้นลงทุนในตราสารหนี้ทั่วโลก แนะนำถือลงทุนอย่างน้อย 3 ปี
2.ผลิตภัณฑ์และบริการทางการเงิน,3.ตลาดการเงิน,4.เครื่องมือทางการเงิน,5.กลยุทธ์การลงทุน